alexandrainst/scandi-wiki huggingface dataset:
Epiphanis

Epiphanis er en slekt av biller som ligner smellere (Elateridae).

Utseende 
Små (3,5-6,5 millimeter), avlange, blanke, mørke råtevedbiller, ligner spinkle smellere (Elateridae). Oversiden er fint hårete. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, ganske lange og kraftige, rundt halve kroppslengden, ikke sagtakkede. Brystskjoldet (pronotum) er omtrent trapesformet, noe hvelvet, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet, uten tydelige punktstriper. Beina er temmelig korte.

Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.

Levevis 
De fleste artene har larver som lever i død ved, men enkelte larver graver i jorden og lever på planterøtter.

Utbredelse 
De to artene er svært vidt utbredte over det meste av jorda.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller, Eucnemidae Eschscholtz, 1829
 Underfamilien Melasinae Fleming, 1821
 Stammen Epiphanini Muona, 1993
 Slekten Epiphanis Eschscholtz, 1829
 Epiphanis cornutus Eschscholtz, 1829
 Epiphanis tristis (Sharp, 1908)
 Epiphanis deletus Scudder, 1876 - fossil art fra eocen

Litteratur

Eksterne lenker 
 Epiphanis på FossilWorks
 

Biller formelt beskrevet i 1829
Råtevedbiller
Ceratogonys

Ceratogonys er en slekt av biller som ligner smellere (Elateridae).

Utseende 
Middelsstore (gjerne ca. 10 millimeter), avlange, kontrastrikt fargede råtevedbiller. Antennene er rødoransje eller svarte, hode, pronotum og scutellum er oransjerøde, dekkvingene svarte med noe blålig metallglans eller gulrøde, beina for det meste mørke. Antenneleddene har en tagg i spissen. Pronotum er trapesfomret, bredere enn langt, bakhjørnene spisst tilbaektrukne. Dekkvingene er nokså brede, jevnbrede.

Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.

Levevis 
De fleste artene har larver som lever i død ved, men enkelte larver graver i jorden og lever på planterøtter. Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene. Siden billene er avhengige av død ved er de truet av moderne skogbruksmetoder der lite døde greiner og stokker blir liggende igjen i skogen. De fleste norske artene står på Rødlisten over truede arter. De voksne billene kan fanges i ulike feller, men man finner dem sjelden. Dette kan skyldes at de er kortlivede, eller flyr lite, eller også at de er reelt sjeldne og truede arter.

Utbredelse 
Slekten er utbredt i den neotropiske økosonen.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller, Eucnemidae Eschscholtz, 1829
 Underfamilien Macraulacinae Fleutiaux, 1922
 Stammen Orodotini Muona, 1993
 Slekten Ceratogonys Perty, 1830
 Ceratogonys deplanatum (Bonvouloir, 1875)
 Ceratogonys nigricorne
 Ceratogonys spinicorne (Fabricius, 1801)

Litteratur

Eksterne lenker 
 Bilde av Ceratogonys spinicorne
 Bilde av Ceratogenys nigricorne
 

Biller formelt beskrevet i 1830
Råtevedbiller
Archicarabus

Carabus (Archicarabus) er en underslekt av biller i delgruppen (underfamilien) jordløpere (Carabinae) i familiegruppen løpebiller.

Utseende 
Nokså store, litt brede, noe metallisk fargede jordløpere. Pronotum er rundet, nokså smalt. Dekkvingene er brede, ganske hvelvede, uten påfallende skulptur, men gjerne med noen små groper.

Levevis 
Artene kan finnes både i skog og i åpne landskaper.

Utbredelse 
Underslekten er utbredt i Europa, Lilleasia og Midtøsten, innført til Nord-Amerika.

Systematisk inndeling 

Listen følger i hovedsak 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere CarabiTyrkia, Armenianae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Archicarabus Seidlitz, 1887 
 Carabus (Archicarabus) alysidotus Illiger, 1798 - Frankrike, Italia
 Carabus (Archicarabus) caramanus Fairmaire, 1886 - Tyrkia, Syria
 Carabus (Archicarabus) gotschii Chaudoir, 1846 - Tyrkia, Armenia
 Carabus (Archicarabus) gotschii alayliensis Cavazzuti, 2006
 Carabus (Archicarabus) gotschii bulghardaghensis Breuning, 1926
 Carabus (Archicarabus) gotschii gotschii Chaudoir, 1846
 Carabus (Archicarabus) gotschii ilgazicus Breuning & Ruspoli, 1970
 Carabus (Archicarabus) gotschii maljushenkoanus Breuning, 1926
 Carabus (Archicarabus) gotschii pseudogotschi Breuning, 1926
 Carabus (Archicarabus) monticola Dejean, 1826 - Frankrike, Italia, Sveits
 Carabus (Archicarabus) montivagus Palliardi, 1825 - Mellom- og Øst-Europa
 Carabus (Archicarabus) montivagus blandus I.Frivaldszky von Frivald, 1865
 Carabus (Archicarabus) montivagus montivagus Palliardi, 1825
 Carabus (Archicarabus) montivagus vellepiticus Hampe, 1850
 Carabus (Archicarabus) nemoralis O.F. Müller, 1764 - over hele Europa, innført til USA og Canada
 Carabus (Archicarabus) nemoralis lamadridae Born, 1895
 Carabus (Archicarabus) nemoralis nemoralis O.F.Müller, 1764
 Carabus (Archicarabus) nemoralis prasinotinctus Heyden, 1880
 Carabus (Archicarabus) phoenix Vachier de Lapouge, 1925 - Syria, Libanon, Israel
 Carabus (Archicarabus) pseudomonticola Vachier de Lapouge, 1908 - Frankrike, Spania
 Carabus (Archicarabus) rossii Dejean, 1826 - Italia
 Carabus (Archicarabus) steuartii Deyrolle, 1852 - Spania, Portugal
 Carabus (Archicarabus) victor Fischer von Waldheim, 1836 - Tyrkia, Georgia
 Carabus (Archicarabus) wiedemanni Ménétriés, 1836 - Hellas, Bulgaria, Tyrkia
 Carabus (Archicarabus) wiedemanni congruus Motschulsky, 1866
 Carabus (Archicarabus) wiedemanni wiedemanni Ménétriés, 1836

Referanser

Eksterne lenker 
 Oversikt over artene
 Bilde av arten
 
 

Jordløpere
Biller formelt beskrevet i 1887
Reinier Jesus Carvalho

Reinier Jesus Carvalho (født 19. januar 2002) er en brasiliansk fotballspiller som spiller for den spanske klubben , på lån fra .

Den 20. januar 2020 skrev han under en kontrakt med Real Madrid CF til 30. juni 2026. Han vil i første omgang spille for Real Madrid Castilla.

Referanser

Eksterne lenker 
 
 

Brasilianske fotballspillere
Olympiske mestere for Brasil
Deltakere for Brasil under Sommer-OL 2020
Fotballspillere under Sommer-OL 2020
Medaljevinnere under Sommer-OL 2020
Fotballspillere for Clube de Regatas do Flamengo
Fotballspillere for Real Madrid Castilla
Fotballspillere for BV Borussia 09 Dortmund
Fotballspillere for Girona FC
Olympiske medaljevinnere i fotball
Calvin Stengs

Calvin Stengs (født 18. desember 1998) er en nederlandsk fotballspiller som spiller for den belgiske klubben , på lån fra den franske klubben OGC Nice.

Referanser

Eksterne lenker 
 

Nederlandske fotballspillere
Fotballspillere for AZ Alkmaar
Fotballspillere for OGC Nice
Fotballspillere for Royal Antwerp FC
Personer fra Haarlemmermeer
Dominik Szoboszlai

Dominik Szoboszlai (født 25. oktober 2000) er en ungarsk fotballspiller som spiller for den tyske klubben RB Leipzig.

Referanser

Eksterne lenker 
 

Ungarske fotballspillere
Fotballspillere for FC Red Bull Salzburg
Fotballspillere for RB Leipzig
Mateus Cardoso Lemos Martins

Mateus Cardoso Lemos Martins (født 15. februar 2000) er en brasiliansk fotballspiller som spiller for den franske klubben , på lån fra den ukrainske klubben Sjakhtar Donetsk.

Referanser

Eksterne lenker 
 

Brasilianske fotballspillere
Fotballspillere for FC Sjakhtar Donetsk
Fotballspillere for Olympique Lyon
Francisco António Machado Mota Castro Trincão

Francisco António Machado Mota Castro Trincão (født 29. desember 1999) er en portugisisk fotballspiller som spiller for , på lån fra den spanske klubben FC Barcelona.

Referanser

Eksterne lenker 
 

Portugisiske fotballspillere
Fotballspillere for SC Braga
Fotballspillere for FC Barcelona
Fotballspillere for Wolverhampton Wanderers FC
Fotballspillere for Sporting Lisboa
Boubakary Soumaré

Boubakary Soumaré (født 27. februar 1999) er en fransk fotballspiller som spiller for den engelske klubben Leicester City FC.

Referanser

Eksterne lenker 
 

Franske fotballspillere
Fotballspillere for Lille OSC
Fotballspillere for Leicester City FC
Moussa Diaby

Moussa Diaby (født 7. juli 1999) er en fransk fotballspiller som spiller for den tyske klubben Bayer Leverkusen.

Referanser

Eksterne lenker 
 

Franske fotballspillere
Fotballspillere for Paris Saint-Germain FC
Fotballspillere for FC Crotone
Fotballspillere for TSV Bayer 04 Leverkusen
Arnór Sigurðsson

Arnór Sigurðsson (født 15. mai 1999) er en islandsk fotballspiller som spiller for den den svenske klubben , på lån fra den russiske klubben PFK CSKA Moskva.

Referanser

Eksterne lenker 
 

Arnor Sigurdsson
Fotballspillere for ÍA Akranes
Fotballspillere for IFK Norrköping
Fotballspillere for IF Sylvia
Fotballspillere for CSKA Moskva
Fotballspillere for SS Calcio Venezia
Fotballspillere for IFK Norrköping
Sebastiano Esposito

Sebastiano Esposito (født 2. juli 2002) er en italiensk fotballspiller som spiller for den belgiske klubben , på lån fra FC Internazionale Milano.

Referanser

Eksterne lenker 
 

Italienske fotballspillere
Fotballspillere for FC Internazionale Milano
Fotballspillere for SPAL 1907
Fotballspillere for SS Calcio Venezia
Fotballspillere for FC Basel
Fotballspillere for RSC Anderlecht
Personer fra Castellammare di Stabia
Eric García Martret

Eric García Martret (født 9. januar 2001) er en spansk fotballspiller som spiller for den spanske klubben FC Barcelona.

Landslaget 
Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Spanske fotballspillere
Spillere i Fotball-VM 2022
Spillere i Fotball-EM 2021
Deltakere for Spania under Sommer-OL 2020
Fotballspillere under Sommer-OL 2020
Medaljevinnere under Sommer-OL 2020
Fotballspillere for Manchester City FC
Fotballspillere for FC Barcelona
Olympiske medaljevinnere i fotball
Dennis Man

Dennis Man (født 26. august 1998) er en rumensk fotballspiller som spiller for den italienske klubben SSD Parma Calcio 1913.

Referanser

Eksterne lenker 
 

Rumenske fotballspillere
Fotballspillere for FC UTA Arad
Fotballspillere for FC Steaua București
Fotballspillere for Parma FC
Joe le taxi

«Joe le taxi» (oversatt til norsk: «taxisjåføren Joe») er en fransk sang laget av Vanessa Paradis.

Sangen er del av albumet M&J, som kom i 1987. Den ble også sluppet som singel samme år, og toppet de franske hitlistene i 11 uker. På den norske VG-lista var den totalt i seks uker, og nådde en femteplass som beste plassering.

Referanser

Eksterne lenker 

Sanger fra 1986
Franske sanger
Hylochares

Hylochares er en slekt av biller som ligner smellere (Elateridae).

Utseende 
Små til middelsstore (4-10 millimeter), slanke, mørkbrune til svarte biller, ligner nokså mye på smellere (Elateridae). Hodet er forholdsvis lite og lett nedoverbøyd. Antennene er 11-leddete, ganske lange og kraftige, ikke kamformede. Brystskjoldet (pronotum) er rundet, omtrent så langt som bredt, med uttrukne bakhjørner, en markert midtfure og groper på sidene, tett punktert og nokså matt. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som brystskjoldet. De har tydelige lengdestriper som ofte løper sammen i den bakerste delen. Beina er temmelig korte.

Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.

Levevis 
Larvene lever i død ved. arten Hylochares cruentatus utvikler seg i døde, barkløse stammer av vier-arter

Utbredelse  
Slekten har en holarktisk utbredelse. I Europa forekommer Hylochares cruentatus bare i Finland, Hylochares populi i Polen, Estland, Latvia og det nordvestlige Russland ,

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller, Eucnemidae Eschscholtz, 1829
 Underfamilien Melasinae Fleming, 1821
 Stammen Hylocharini Jacquelin du Val, 1859
 Slekten Hylochares Latreille, 1834
 Hylochares cruentatus (Gyllenhal, 1808) – funnet i Finland
 Hylochares harmandi Fleutiaux, 1900
 Hylochares nigricornis (Say, 1823)
 Hylochares populi Brüstle & Muona, 2009

Referanser

Litteratur 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 bugguide.net, bildedatabase over nordamerikanske insekter. Besøkt 7.1. 2020
 Artdsatabanken - Hylochares Besøkt 7.1. 2020
 

Biller formelt beskrevet i 1834
Råtevedbiller
Yuval Noah Harari

Yuval Noah Harari (hebraisk: יובל נח הררי; født 24. februar 1976) er en israelsk historiker og professor ved historisk institutt på Det hebraiske universitetet i Jerusalem. Han har forfattet de populærvitenskapelige bestselgerne Sapiens. En kort historie om menneskeheten (2014), Homo Deus. En kort historie om i morgen (2016) og 21 tanker for det 21. århundre (2018). 

Harari skriver om «den kognitive revolusjonen» som skjedde for rundt  år siden, da homo sapiens utviklet språkferdigheter og strukturerte samfunn, steg til toppen av næringskjeden og bedre kunne mestre omgivelsene, hjulpet av jordbruksrevolusjonen og fremskyndet av den vitenskapelige revolusjonen. Bøkene hans undersøker også de mulige konsekvensene av en futuristisk bioteknologisk verden der intelligente biologiske organismer (mennesker) blir forbigått av sine egne kreasjoner. Han har uttalt at «homo sapiens slik vi kjenner dem vil forsvinne om et århundre eller så». Fri vilje, bevissthet, intelligens og lykke er temaer som blir behandlet i bøkene.

Referanser

Eksterne lenker 
 

Israelske historikere
Israelske forfattere
Ulrikke Brandstorp

Ulrikke Brandstorp (født 13. juli 1995) er en norsk sanger og musikalartist. Hun deltok i Idol 2013 og ble nummer to i NRKs Stjernekamp i 2018. Hun har også deltatt i Melodi Grand Prix 2017 med sangen «Places» og deltok på nytt og vant i 2020 med låten «Attention». Brandstorp skulle ha representert Norge i Eurovision Song Contest 2020, men konkurransen ble avlyst på grunn av koronaviruspandemien i 2020. I desember samme år vant hun den første sesongen av NRK-konkurransen Maskorama, utkledd som «Trollet».

Bakgrunn 
Brandstorp har drevet med sang og musikk siden hun var barn. Hun spilte i flere lokale oppsetninger av Pippi Langstrømpe og Reisen til Julestjernen. I 2011–2013 var hun også på norgesturné med showene The Show Must Go On II» og The Thrill of Michael Jackson.

Talentkonkurranser og musikaler 
Hun deltok i TV 2-konkurransen Idol i 2013, hvor hun ble slått ut i semifinalerundene, og siden i talentkonkurransen The Voice på samme kanal i 2015 med Hanne Sørvaag som mentor. Hun ble slått ut i semifinalen. Brandstorp deltok siden i NRK-konkurransen Stjernekamp høsten 2018. Der endte hun på andreplass, bare slått av Ella Marie Hætta Isaksen.

I 2019 spilte hun rollen som Liesl, den eldste datteren i Von Trapp-familien i Sound of Music på Folketeateret i Oslo. Samme sommer fikk hun en viss oppmerksomhet i Norge da hun sang «Shallow» sammen med Ben Adams i Allsang på Grensen.

Melodi Grand Prix 
Hun deltok i Melodi Grand Prix 2017 med låten «Places» og endte på fjerdeplass. I Melodi Grand Prix 2020 deltok hun med låten «Attention» og vant konkurransen. Gjennom seieren i Melodi Grand Prix skulle Brandstorp ha representert Norge i Eurovision Song Contest 2020 i Rotterdam i Nederland. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset.

Som plaster på såret tilbød NRK henne en finaleplass i Melodi Grand Prix 2021, noe hun takket nei til. I stedet opptrådte hun både med åpningsnummeret og i pausen i finalen 20. februar 2021.

Maskorama 
Høsten 2020 sendte NRK sin første sesong av underholdningsserien Maskorama. I serien synger kjente personer iført kostymer og masker. Ingen vet hvilken kjendis som gjemmer seg bak masken, og et kjendispanel og seerne skal gjette seg frem til hvilke kjendiser som deltar. Konkurransen fikk stor oppmerksomhet, og Brandstorp ble hyppig trukket frem som en mulig deltaker. Etter seks uker gikk finalen av stabelen 12. desember. Vinneren ble «Trollet», som viste seg å være Ulrikke Brandstorp. Dette var andre gang på under ett år at Brandstorp vant en NRK-konkurranse.

Diskografi

Singler

Referanser

Eksterne lenker 
 
 

Norske sangere
Norske Idol-deltakere
Deltakere i Melodi Grand Prix
Personer fra Sarpsborg kommune
Deltakere i Melodi Grand Prix 2020
Deltakere i Eurovision Song Contest 2020
Deltakere i Stjernekamp
Eudorus

Eudorus er en slekt av biller som ligner smellere (Elateridae).

Utseende 
Middelsstore (ca. 10 millimeter), avlange, mørke råtevedbiller. Antennene er omtrent så lange som hode + pronotum, noe kraftige, ikke sagtakkede. Pronotum er rundet, noe bredere enn langt, bakhjørnene kort, spisst tilbaektrukne. Dekkvingene er nokså brede, jevnbrede med punktrader.

Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.

Levevis 
De fleste artene har larver som lever i død ved, men enkelte larver graver i jorden og lever på planterøtter. Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene. Siden billene er avhengige av død ved er de truet av moderne skogbruksmetoder der lite døde greiner og stokker blir liggende igjen i skogen. De fleste norske artene står på Rødlisten over truede arter. De voksne billene kan fanges i ulike feller, men man finner dem sjelden. Dette kan skyldes at de er kortlivede, eller flyr lite, eller også at de er reelt sjeldne og truede arter.

Utbredelse 
Slekten er utbredt på Java og i Malaysia, også på Ny-Guinea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller, Eucnemidae Eschscholtz, 1829
 Underfamilien Macraulacinae Fleutiaux, 1922
 Stammen Orodotini Muona, 1993
 Slekten Eudorus Laporte de Castelnau, 1835
 Eudorus irianensis Lucht, 1999
 Eudorus javanicus Laporte de Castelnau, 1835

Litteratur

Eksterne lenker 
 Bilde av arten
 

Biller formelt beskrevet i 1835
Råtevedbiller
Javas insekter
The New Basement Tapes

The New Basement Tapes er en britisk-amerikansk musikalsk supergruppe som ble dannet i 2014. Den består av medlemmene Jim James, Elvis Costello, Marcus Mumford, Taylor Goldsmith og Rhiannon Giddens. Gruppen er mest kjent for Lost on the River: The New Basement Tapes, sitt album fra 2014. Albumet består av låter basert på sangtekster Bob Dylan skrev i 1967, da han holdt på å komme til hektene etter en motorsykkelulykke i 1966. Han trakk seg tilbake fra det offentlige liv, og begynte å spille inn nylig komponerte musikkstykker, sammen med Robbie Robertson, Rick Danko, Richard Manuel, Garth Hudson (og senere, Levon Helm).

Gruppen er også omtalt i 2014 Showtime-dokumentaren Lost Songs: The Basement Tapes Continued.

Historikk 
The New Basement Tapes ble dannet i mars 2014, da de fem musikerne begynte å arbeide sammen med produsenten T Bone Burnett for å gi ut et nytt album, laget av sangtekster Bob Dylan skrev i 1967. Gruppen spilte låter inn i Capitol Records-studioet i over to uker. Gruppemedlemmene byttet instrumenter og vokalroller i de forskjellige låtene fra albumet. Albumet ble gitt ut av Electromagnetic Recordings i november 2014, via Harvest Records.

For Showtime ble det laget en dokumentarfilm, Lost Songs: The Basement Tapes Continued. Den ble regissert av Sam Jones og inneholder et intervju med Bob Dylan. Dokumentaren handler om innspillingsprosessen og om historien bak oppdagelsen av de tapte sangtekstene. I dokumentarfilmen, spiller Johnny Depp en viktig rolle; han spilte gitar for låten Kansas City.

Diskografi

Referanser 

Supergrupper
Band etablert i 2014
Perothops

Perothops er en slekt av biller som ligner smellere (Elateridae).

Utseende 
Middelsstore (10-25 millimeter), slanke råtevedbiller. Oversiden er fint hårete. Hodet er forholdsvis lite og lett nedoverbøyd. Antennene er 11-leddete, ganske tynne, knapt halvparten så lange som kroppen. Brystskjoldet (pronotum) er rundet, bredere enn langt, noe hvelvet, med litt uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet, med fine lengdestriper. Beina er temmelig korte.

Levevis 
De fleste artene har larver som lever i død ved, men enkelte larver graver i jorden og lever på planterøtter. Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene. Slektene i denne arten er knyttet til ulike løvtrær.

Utbredelse 
Slekten er utbredt i Nord-Amerika, med to arter ved vestkysten og én i den østlige delen.

Systematisk inndeling  

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Perothopinae Lacordaire, 1857
 Slekten Perothops Eschscholtz, 1836
 Perothops cervinus Eschscholtz, 1836
 Perothops mucidus (Gyllenhal, 1817)
 Perothops witticki LeConte, 1857

Litteratur

Eksterne lenker 
 bugguide.net - bildedatabase over nordamerikanske insekter. Besøkt 7.1.2020
 Bilder av Perothops witticki
 

Biller formelt beskrevet i 1836
Råtevedbiller